### Resume

Børne- og Ungeforvaltningen ønsker at indgå en aftale om leje af [adresse], 7100 Vejle til daginstitutionsbrug fra august 2024. Det nye lejemål ønskes indgået, fordi der ikke er tilstrækkelig daginstitutionskapacitet på [adresse] i Vejle. Børnehavebørn fra Trekløveren køres i øjeblikket til den tomme børnehave Vildanden i [adresse], som kommunen har råderet over frem til sommerferien 2024. Herefter ønskes indgået et lejemål i lokalområdet. Sagen skal behandles politisk pga. krav om deponering.

### Sagsfremstilling

Børne- og Ungeforvaltningen ønsker at indgå et lejemål på [adresse], der tidligere har huset [adresse] i Møllevangen. Der har ikke været tilstrækkelig dagtilbudskapacitet de seneste år på [adresse], hvorfor Trekløveren sidste år kørte en fast gruppe til den ledige børnehave i Vandel (som i år benyttes af en anden daginstitution). Fra begyndelsen af november i år køres en gruppe børnehavebørn fast til den ledige børnehave Vildanden i Gerda Winther. Vildanden skal overgå til [adresse] fra sommeren 2024, hvorfor der er behov for en ny lokaleløsning.

AAB har tilbudt at renovere og udleje [adresse], der ligger meget tæt på Trekløveren, hvilket vil give en smidighed og fleksibilitet i forhold til daginstitutionsdriften.

Lokalerne består af tre etager, hvor stueetagen skal bruges som grupperum, mens første sal er en stor sal, der vil kunne bruges af hele daginstitutionen. Kælderen vil blive indrettet til garderobe. Det har været en forudsætning fra AAB, at vi lejer alle 520 m², mod at lejen pr. m² bliver mindst mulig.

Lejekontrakten ønskes i første omgang indgået for fem år, hvorefter der er mulighed for at opsige aftalen for begge parter. Sagens bilag viser lejekontrakten og aftale om ombygning af lokalerne på [adresse]

Der er tidligere i samarbejde med Kommunale Ejendomme afsøgt muligheder for flytning til andre kommunale lokaler i lokalområdet. Dette resulterede i, at Grønnedalen på [adresse] har lånt og ombygget stuehuset i [adresse] til en børnehavegruppe. Det lykkedes desværre ikke at finde tilsvarende kommunale lokaler til Trekløveren.

### Økonomi

Lejekontrakten indebærer en årlig leje på 239.980 kr. Derudover er der kommunale udgifter til ombygning på 758.500 kr. ekskl. moms primært vedr. ventilation, legeplads og køkken.

Da lejekontrakten er over tre år indebærer det, at der skal ske deponering, hvilket Byrådet har kompetencen til at træffe beslutning om. Sagen medfører, at der skal deponeres 2,997 mio. kr.

Udgifterne kan indeholdes indenfor dagtilbudsområdets ramme.

Høringsvar:

Centralt Budget har ingen bemærkninger af bevillingsmæssig karakter.

### Sagens videre forløb

Sagen skal behandles af Økonomiudvalget og Byrådet.

### Historik

Børne- og ungedirektøren indstiller, 23. november 2023, pkt. 119:

at der træffes beslutning om deponering af lejekontrakten.

Beslutning fra Børne- og Familieudvalget, 23. november 2023, pkt. 119:

Anbefalet.

Erling Thomsen var fraværende.

Beslutning fra Økonomiudvalget, 5. december 2023, pkt. 245:

Anbefales.

### Beslutning

Godkendt.

Fraværende: Kent Andresen. I stedet mødte Ronnie Jepsen.